গম্ভীরা, আলকাপসহ বিভিন্ন গান রচনার কৃতিত্বের স্বীকৃতিস্বরুপ অসংখ্য পুরস্কার-সম্মাননা অর্জন করেন তিনি। ১৯১৮ সালে পাবনায় অনুষ্ঠিত ‘বঙ্গীয় সাহিত্য সম্মেলনে’ বিশ্বকবি রবীন্দ্রনাথ ঠাকুর তাঁকে স্বর্ণপদক প্রদান করেন। শুভেচ্ছা পেয়েছিলেন দেশবন্ধু চিত্তরঞ্জন দাস ও নেতাজি সুভাস চন্দ্র বসুর কাছ থেকেও। শুধু গান রচনাই নয়, গম্ভীরার সুর, নাচের ছন্দভঙ্গিও শিষ্যদের শেখাতেন ওস্তাদ সুফি মাস্টার। ১৯৭৮ সালে রাজশাহী থেকে ‘মাদার বখ্শ সাহিত্য সংস্কৃতি পুরস্কার এবং ১৯৭৭ সালে ‘উত্তরা সাহিত্য মজলিস পুরস্কার’ লাভ করেন প্রখ্যাত চারণ কবি ‘সুফি মাস্টার’। প্রায় ৯০ বছর বয়সে ১৯৮০ সালে আধুনিক গম্ভীরা গানের প্রবাদ পুরুষ ‘শেখ সফিউর রহমান সফি মাস্টার’ চাঁপাইনবাবগঞ্জের গোমস্তাপুর উপজেলার রহনপুরে মৃত্যুবরণ করেন। { অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষিপ্ত জীবনী) }